SL Uradni list Evropske unije L 181/31

ODLOČBA KOMISIJE

z dne 23. junija 2005

o upravičenosti izdatkov, ki so jih imele nekatere države članice leta 2005 pri zbiranju in upravljanju podatkov, potrebnih za vodenje skupne ribiške politike

(notificirano pod dokumentarno številko C(2005) 1858)

(Besedila v angleškem, danskem, estonskem, finskem, francoskem, nizozemskem, nemškem, grškem, italijanskem, latvijskem, litovskem, malteškem, poljskem, portugalskem, španskem in švedskem jeziku so edina verodostojna)

(2005/486/ES)

KOMISIJA EVROPSKIH SKUPNOSTI JE —

ob upoštevanju Pogodbe o ustanovitvi Evropske skupnosti,

ob upoštevanju Odločbe Sveta 2000/439/ES z dne 29. junija 2000 o finančnem prispevku Skupnosti k izdatkom, ki so jih imele države članice pri zbiranju podatkov in za financiranje študij in pilotnih projektov za izvajanje skupne ribiške politike (1), in zlasti člena 4(3) Odločbe,

ob upoštevanju naslednjega:

(1) Odločba 2000/439/ES določa pogoje, pod katerimi države članice lahko prejmejo prispevek Skupnosti za izdatke, ki so jih imele v nacionalnih programih, kakor je določeno v Uredbi Sveta (ES) št. 1543/2000 z dne 29. junija 2000 o vzpostavitvi okvira Skupnosti za zbiranje in upravljanje podatkov, ki so potrebni za vodenje skupne ribiške politike (2). Po navedeni odločbi Komisija na podlagi podatkov, ki jih zagotovijo države članice, vsako leto odloči o upravičenosti izdatkov, ki jih predvidijo države članice, in o znesku finančne pomoči Skupnosti za naslednje leto.

(2) Komisija je prejela letne predloge nacionalnih programov od Belgije, Danske, Nemčije, Estonije, Grčije, Španije, Francije, Irske, Italije, Cipra, Latvije, Litve, Malte, Nizozemske, Poljske, Portugalske, Finske, Švedske in Združenega kraljestva, ki opisujejo podatke, ki jih nameravajo zbrati med 1. januarjem 2005 in 31. decembrom 2005 na podlagi Uredbe (ES) št. 1543/2000. Predložile so tudi vloge za finančni prispevek za izdatke iz člena 4 Odločbe 2000/439/ES.

(3) Na podlagi člena 6 Uredbe Komisije (ES) št. 1639/2001 z dne 25. julija 2001 o uvedbi minimalnih in razširjenih programov Skupnosti za zbiranje podatkov v ribiškem sektorju ter določitvi podrobnih pravil za uporabo Uredbe Sveta (ES) št. 1543/2000 (3) je Komisija pregledala nacionalne programe držav članic za leto 2005 in ocenila upravičenost izdatkov na podlagi navedenih programov. Prvi obrok je treba na podlagi navedene ocene zadevnim državam članicam izplačati v skladu s členom 6(1)(a) Odločbe 2000/439/ES.

(4) Drugi obrok je treba izplačati leta 2006, potem ko Komisija posreduje in sprejme finančno in tehnično poročilo o aktivnosti, ki podrobno navaja stanje dokončanja ciljev, določenih ob izdelavi minimalnih in razširjenih programov v skladu s členom 6(1)(b) Odločbe 2000/439/ES in členom 6(2) Uredbe 1639/2001.

(5) Ukrepi iz te odločbe so v skladu z mnenjem Upravljalnega odbora za ribištvo in ribogojstvo —

SPREJELA NASLEDNJO ODLOČBO:

Člen 1

Ta odločba določa za leto 2005 znesek upravičenih izdatkov za vsako državo članico in stopnje finančnih prispevkov Skupnosti za zbiranje in upravljanje podatkov, ki so potrebni za vodenje skupne ribiške politike.

Člen 2

Izdatki, nastali pri zbiranju in upravljanju podatkov, ki so potrebni za vodenje skupne ribiške politike, kakor je določeno v Prilogi I, izpolnjujejo pogoje za finančni prispevek Skupnosti, ki ne presega 50 % upravičenih izdatkov za minimalni program, kakor je predvideno v členu 5 Uredbe (ES) št. 1543/2000.

Člen 3

Izdatki, nastali pri zbiranju in upravljanju podatkov, ki so potrebni za vodenje skupne ribiške politike, kakor je določeno v Prilogi II, izpolnjujejo pogoje za finančni prispevek Skupnosti, ki ne presega 35 % upravičenih izdatkov za razširjeni program, kakor je predvideno v členu 5 Uredbe (ES) št. 1543/2000.

Člen 4

1. Skupnost izplača prvi obrok v višini 50 % finančnega prispevka, določenega v prilogah I in II.

2. Drugi obrok se izplača v letu 2006 po prejemu in odobritvi finančnega in tehničnega poročila, kakor je določeno v členu 6(1)(b) Odločbe Sveta 2000/439/ES.

Člen 5

1. Menjalni tečaj eura, ki se uporablja za izračun zneskov, upravičenih po tej odločbi, je tečaj, ki velja maja 2004.

2. Izjave o izdatkih in vloge za predplačila v nacionalni valuti, prejete od držav članic, ki ne sodelujejo v tretji stopnji ekonomske in monetarne unije, se preračunajo v eure po tečaju, ki velja v mesecu, ko je Komisija prejela navedene izjave in vloge.

Člen 6

Ta odločba je naslovljena na Kraljevino Belgijo, Kraljevino Dansko, Zvezno republiko Nemčijo, Republiko Estonijo, Helensko republiko, Kraljevino Španijo, Republiko Francijo, Irsko, Italijansko republiko, Republiko Ciper, Republiko Latvijo, Republiko Litvo, Republiko Malto, Kraljevino Nizozemsko, Portugalsko republiko, Republiko Finsko, Kraljevino Švedsko in Združeno kraljestvo Velika Britanija in Severna Irska.

V Bruslju, 23. junija 2005 Za Komisijo Joe BORG Član Komisije

(1) UL L 176, 15.7.2000, str. 42.

(2) UL L 176, 15.7.2000, str. 1.

(3) UL L 222, 17.8.2001, str. 53.

PRILOGA I Minimalni program (EUR) Država članica Upravičeni izdatki Največji prispevek Skupnosti BELGIJA 931 929 465 965 DANSKA 4 632 157 2 316 079 NEMČIJA 3 027 084 1 513 542 ESTONIJA 434 185 217 092 GRČIJA 1 551 247 775 624 ŠPANIJA 6 932 181 3 466 091 FRANCIJA 5 617 757 2 808 879 IRSKA 4 260 714 2 130 356 ITALIJA 4 214 183 2 107 092 CIPER 479 018 239 509 LATVIJA 309 113 154 556 LITVA 148 381 74 190 MALTA 593 120 296 560 NIZOZEMSKA 3 223 864 1 611 932 POLJSKA 521 500 260 750 PORTUGALSKA 2 855 414 1 427 707 FINSKA 986 122 493 061 ŠVEDSKA 2 144 333 1 072 166 ZDRUŽENO KRALJESTVO 6 791 948 3 395 974 Skupaj 49 654 250 24 827 125